Joventut ultima els preparatius per a la festa cèltica de Halloween
25 d’octubre 2018

![](/media/cbmed3az/12_c_img_3794.jpg)  
  

La regidoria de Joventut de l'Ajuntament de Sagunt ultima els preparatius per a la festa de Halloween en el Casal Jove de Port de Sagunt, una celebració que cada any va guanyant en importància i en nombre d'assistents. Si l'any passat la festa es va basar en la tradició mexicana de la Catrina, per a enguany, l'activitat està ambientada en Samhain, l'origen cèltic de Halloween, molt celebrada en terres gallegues on les bruixes (meigas), els conjurs i les seues pocions cobren gran protagonisme, així com en la cultura irlandesa. Tot açò, dimecres que ve 31 d'octubre, de 17 a 21 hores. L'esdeveniment serà gratuït i per a tots els públics.

  

Segons explica el regidor de Joventut, Guillermo Sampedro, “**anem buscant nous referents de Halloween, passant de la tradició nord-americana, a la mexicana l'any passat i a la celta per a esta edició. Sempre perseguint que els xiquets i xiquetes i els joves se ho passen bé amb activitats gratuïtes i per a tots els públics, esperant que torne a ser un èxit com les edicions anteriors**”.

  

Durant tota la vesprada hi haurà en les instal·lacions del Casal Jove una zona de castells unflables, així com un photocall terrorífic. Així mateix, a les 17 h començaran, també, els tallers de manualitats (taller de diademes amb orelles de gat, de màscares i d'amulets) i de cuina. Els tallers es completen amb pintacares per als més xicotets i una ambientació de bruixes en el Casal Jove.

  

S'obrirà, a més, la zona de jocs de taula amb jocs tradicionals ambientats en Halloween i una altra sèrie de tornejos com el de la Fallera Calavera, així com un karaoke.

Hi haurà un stand de berenar, amb gofres i crepes a càrrec de Ichiraku perquè les famílies puguen berenar i sopar en el Casal Jove, així com stands de venda de productes típics de Halloween.

  

Posteriorment, a les 18 h arribaran els plats forts de la vesprada, d'una banda un espectacle de teatre infantil a càrrec de la companyia Ameba Teatre i el esperadíssim túnel de terror, dirigit a menors d'entre 8 i 18 anys. Per a esta activitat és necessari la reserva d'entrades, cridant al 962683439. La recollida d'entrades serà en el Casal Jove des del 29 d'octubre fins a les 16 h del 31 d'octubre.

  

La colla de dimonis La Diabòlica de Morvedre actuarà el dia 31 a les 19 hores amb el seu tradicional correfoc i amb tallers infantils. I finalment, tindrà lloc un espectacle de màgia de la mà de Jammes Garibo, Premi Nacional de Màgia i un especialista amb més de 20 anys d'experiència.

  

HORARI DE LES ACTIVITATS

  

17h. Obertura de zona Castells inflables.

17h. Inici de tallers de manualitats i cuina.

17h. Pintacares.

17h. Animació de bruixes.

17h. Photocall.

17h. Venda de berenars: crepes, gofres… 

17h. Obertura zona de jocs de taula.

17h. Obertura karaoke

18h. Espectacle infantil a càrrec d'Ameba Teatre.

18h. Inici del túnel del terror. Dirigit a menors de 8 a 18 anys. 

19h. Actuació de la Colla de Dimonis La diabòlica amb el seu taller infantil.

20h. Espectacle de màgia de la mà de James Garibo especialista en la màgia de gran format amb 20 anys de trajectòria professional.

  

*   [](http://www.facebook.com/sharer.php?u=https://aytosagunto.es/va/actualitat/joventut-ultima-els-preparatius-per-a-la-festa-celtica-de-halloween/ "Facebook")
*   [](http://twitter.com/share?url=https://aytosagunto.es/va/actualitat/joventut-ultima-els-preparatius-per-a-la-festa-celtica-de-halloween/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-ultima-els-preparatius-per-a-la-festa-celtica-de-halloween/ "Linked In")
*   [](mailto:?body=https://aytosagunto.es/va/actualitat/joventut-ultima-els-preparatius-per-a-la-festa-celtica-de-halloween/)